Välisriigist pärit kostjale on tihti kasulikuks osutunud "ebamugava foorumi" (forum non conveniens) doktriini rakendamise taotlemine USA kohtult, kuna see doktriin võimaldab USA kohtul firma või välisriigi huvidele viidates rahuldada kostja taotluse kohtumõistmiseks välisriigis. Kuid trustidevastaste hagide puhul nimetatud doktriini ei rakendata [46]. USA Kongressile on tehtud ettepanek nimetatud doktriini rakendada ka trustidevastaste hagide puhul, kuid selle ettepaneku vastuvõtmine on vähetõenaoline. Samas rakendavad USA kohtud "ebamugava foorumi" doktriini hagide puhul, mis põhinevad väärtpaberite kasutamist reguleerivatel seadustel ja korruptisoonivastastel seadustel. Kõigil teistel juhtudel aga asendab osaliselt "ebamugava foorumi" doktriini eespoolkäsitletud "põhjuse reegel", mis sarnaselt nimetatud doktriinile põhineb rahvusvahelise viisakuse põhimõttel.